Menandri protome
Menandri protome exemplis fere sexaginta exstat aevorum Hellenistici et Romani, inter se differentibus. Nomen hominis ita depictus olim incertum erat, inscriptionibus carentibus, sed exemplar parvum aëneum hodie in Villa Getty servatum nomen ΜΕΝΑΝΔΡΟΣ subter monstrat, litteris iam aevo antiquo exaratis. Unde pro certo habetur Menandrum comicum his protomis omnibus depictum. Censentur ab illa statua derivare quae anno circiter 290 a.C.n., Menandro nuper mortuo in theatro Dionysi iussu populi Atheniensis erecta est a sculptoribus Cephisodoto minore et Timarcho Praxitelis filiis. Protome aënea Villae Getty, nomine ΜΕΝΑΝΔΡΟΣ inscripta, siglo 77.AB.108 Inter alia exempla sunt: Protome marmorea Museorum Vaticanorum (Museum Chiaramonti, olim collectus Mattei) inv. 1453 Protome marmorea Villae Getty, saec. II p.C.n. ineuntis, siglo 71.AA.120 Protome marmorea Musei Archaeologici Ephesii, saec. IV p.C.n. Protome marmorea Eremitagii Protome aënea Musei Artium Walters, acc. no. 27.419, post exempla antiqua inter annos fere 1525 et 1550 a Petro Iacobo Alari Bonacolsi facta